armvectores/hy_wikipedia_2023 huggingface dataset:
Իբադ Հուսեյնով

Իբադ Մովսում օկլի Հուսեյնով (ադրբ.՝ Hüseynov İbad Mövsüm oğlu, հոկտեմբերի 18, 1970(1970-10-18), Մուղանլու, Ադրբեջան), Ադրբեջանի զինված ուժերի գլխավոր սերժանտ, Ադրբեջանի Հանրապետության ազգային հերոս։


== Կենսագրություն ==
Իբադ Հուսեյնովը ծնվել է 1970 թվականին Խոջավենդի շրջանում։ Իբադ Հուսեյնովը ծառայել է Խորհրդային բանակում Ռուսաստանի Ամուր քաղաքի զորամասերից մեկում։ Իբադ Հուսեյնովը 1990 թվականին վերադարձել է Ադրբեջան։ Ստեղծել է տեղական ռազմական ինքնապաշտպանության ստորաբաժանումներ Խոջավենդի շրջանում։ Մասնակցել է առաջին Ղարաբաղյան պատերազմին։
1993 թվականի դեկտեմբերի 26-ին Իբադ Հուսեյնովը ծանր վիրավորվել է։ Հիվանդանոցը լքելուց անմիջապես հետո նա վերադարձել է առաջնագծում գտնվող իր զորամաս։
1994 թվականի հոկտեմբերի 9-ին նա պարգևատրվել է Ադրբեջանի Հանրապետության «Ադրբեջանի դրոշ» շքանշանով։
2010 թվականին Բաքվի «Ադրբեջանֆիլմ» կինոստուդիայում տեղի ունեցավ Իբադ Հուսեյնովին նվիրված «Զինվոր» վավերագրական ֆիլմի շնորհանդեսի արարողությունը։ Ֆիլմը նկարահանել է ռեժիսոր Էթիբար Մամեդովը։ 2016 թվականին ռեժիսոր Նաթիգ Նովրուզովը նկարահանել է «Հատուկ նշանակության Իբադ» գեղարվեստական ​​ֆիլմը։


== Պարգևներ և կոչումներ ==
1994 թվականի հոկտեմբերի 9-ին պարգևատրվել է Ադրբեջանի Հանրապետության «Ադրբեջանի դրոշ» շքանշանով։
2015 թվականին պարգևատրվել է  Թուրքիայի ռազմավարական ուսումնասիրությունների կողմից «Պատվո» մեդալով։
2017 թվականին ԱՀ վետերանների կազմակերպության կողմից նրան շնորհվել է «Գեներալ Սամադ բեյ Մեհմանդարով» մեդալ։
Նախագահ Իլհամ Ալիևը 2020 թվականի դեկտեմբերի 9-ին նրան շնորհել է «Ադրբեջանի ազգային հերոս» կոչում։


== Ծանոթագրություններ ==
Բյուինի Սան Մակլու

Բյուինի Սան Մակլու (ֆր.՝  Buigny-Saint-Maclou), համայնք Ֆրանսիայի Պիկարդիա մարզի Սոմ գավառում։
Բնակչությունը 2010 թվականի դրությամբ կազմում է 517 մարդ, բնակչության խտությունը` 70.82 մարդ/կմ²։ Բնակավայրը զբաղեցնում է 7.3 կմ² տարածք։


== Աշխարհագրություն ==
Գտնվում է Փարիզ քաղաքից 150 կմ հյուսիս, Ամյեն քաղաքից 45 կմ հյուսիս-արևմուտք։


== Բնակչություն ==


== Տնտեսություն ==
2010 թվականին ուներ 368 աշխատունակ (15-64 տարեկան) բնակիչ, որոնցից ակտիվ էին 258-ը, իսկ ոչ ակտիվները` 110։ Ակտիվության ցուցանիշը կազմում է 70,1 %։ 258 աշխատունակ մարդկանցից աշխատել է 235 անձ (131 տղամարդ և 104 կին)։ Գործազուրկ են եղել 23 անձ (7 տղամարդ և 16 կին)։ 110 անաշխատունակներից 32-ը եղել են աշակերտներ կամ ուսանողներ, 50-ը` թոշակառուներ, իսկ 28-ը չեն աշխատել տարբեր պատճառներով։


== Տես նաև ==
Սոմ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Խվորոստով (գյուղ, Լյուբոմլի շրջան)

Անվան այլ կիրառումների համար տե՛ս՝ ԽվորոստովԽվորոստով (ուկրաիներեն՝ Хво́ростів), գյուղ Ուկրաինայի Վոլինի մարզի Լյուբոմլի շրջանում։ Հիմնադրվել է 1583 թվականին։
2001 թվականի տվյալներով Խվորոստով գյուղում բնակվում էր 594 մարդ։ Բնակավայրը զբաղեցնում է 1,68 կմ² տարածք։ Բնակչության խտությունը կազմում էր 353,57 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բազմաշեն (Խարբերդի գավառ)

Անվան այլ կիրառումների համար տե՛ս՝ Բազմաշեն (այլ կիրառումներ)Բազմաշեն (թուրքերեն՝ Sarıçubuk), գյուղ Արևմտյան Հայաստանում, Խարբերդի վիլայեթի Խարբերդի գավառում։ Գտնվում էր Խարբերդ քաղաքից 10-12 կմ հարավ-արևմուտք, Նոր Մալաթիա-Խարբերդ ճանապարհի ձախ կողմում։


== Պատմություն ==
Ըստ տեղեկությունների գյուղը հիմնադրվել է 1165 թվականին՝ յոթ հայ ընտանիք կողմից։
Գյուղը հնում կոչվել է Բազման, հետագայում վերանվանվել Բազմաշեն։ Հիշատակվում է XII դարում։ Այդ են վկայում հին եկեղեցու ներսի պատին և գյուղի մոտ եղած խաչքարի XIII–XIV դարերի արձանագրությունները։
XIV դարում գյուղը տուժել է Լենկթեմուրի արշավանքներից, իսկ հետագայում վերաշինվել է։
1888 թվականին Բազմաշենում հիմնվել է Ուսումնասիրաց ընկերություն, որն զբաղվել է երեխաների ուսումնա–կրթական գործերով։ 1887 թվականից սկսվել է Բազմաշենի հայերի գաղթը դեպի ԱՄՆ։ 1892 թվականին նրանք ԱՄՆ–ի Չելսի քաղաքում հիմնել են Բազմաշենի լուսավորչական ուսումնասիրաց ընկերությունը, որը զբաղվել է հայրենի գյուղի երիտասարդների ուսման հարցերով։ Ընկերությունը մեծ օգնություն է ցույց տվել 1895 թվականի համիդյան կոտորածներից տուժած հայրենակիցներին, կառուցել է դպրոցի նոր շենք 300 աշակերտի համար։
1915 թվականի Մեծ եղեռնի ժամանակ Բազմաշենի հայերը տեղահանվել և զոհվել են։ Փրկվել են միայն 300 որբ և այրի, որոնք տարագրվել են օտար երկրներ (ԱՄՆ, Սիրիա, Ֆրանսիա)։ Ֆրանսիայում և Սիրիայում ապրող բազմաշենցիների մի մասը հայրենադարձվել և բնակություն է հաստատել Հայաստանում։
Ներկայումս Բազմաշենում ապրում են բռնի թուրքացված հայեր, որոնք դեռևս իրենց խոսվածքի մեջ պահպանում են հայերեն բառեր։


== Բնակչություն ==
1880-ական թվականներին ուներ 132 տուն, 1903 թվականին՝ 210 տուն՝ 1580 բնակչով, իսկ Մեծ եղեռնի նախօրեին ուներ 460–500 տուն՝ 3500 զուտ հայ բնակիչ։


== Տնտեսություն ==
Զբաղվում էին երկրագործությամբ, այգեգործությամբ, անասնապահությամբ, արհեստներով, առևտրով։ Բազմաշենի կոշկակարների, ատաղձագործների, շաքարագործների, կտավագործների արտադրանքը վաճառահանվում էր Թուրքիայի քաղաքներում։ Կար ձիթհանք, ճրագի յուղ պատրաստող, ծխախոտի գլանակի թղթեր կտրող և փաթաթող արհեստանոցներ։


== Պատմամշակույթային կառույցներ ==
Բազմաշենն ուներ երեք եկեղեցի, որոնցից մեկը կոչվում էր Ս. Աստվածածածին (կառուցված 1840-ական թվականներին)։


== Կրթություն ==
Գյուղն ուներ երեք երկսեռ դպրոց՝ բարեկարգ շենքերով։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Հունգարական հեղափոխություն (1848-1849)

Հունգարական հեղափոխություն, Ավստրիական կայսրությունից անկախության և ժողովրդավարական հասարակարգի հաստատության համար մղվող պայքար Հունգարիայում։ 1848 թվականի եվրոպական հեղափոխական ալիքի մաս է կազմում։ Սկսվել է 1848-ի մարտի 15-ին, Պեշտի ժողովրդական ապստամբությամբ։ Ապստամբությունը գլխավորում էին Շ.Պետեֆին և Պ.Վաշվարին։
Ապստամբության ընթացքում ընդունվեց ժողովրդավարական ռեֆորմների ծրագիր («Տասներկու կետեր»), իշխանությունն անցավ ժողովրդավարական ուժերից կազմված Հասարակության փրկության կոմիտեին, ստեղծվեցին Ազգային գվարդիայի ջոկատներ։ Մարտի 17-ին Ֆերդինանդ I կայսրը ստիպված նշանակեց «Անկախ հունգարական կառավարություն», որի մեջ մտավ նաև (դեմոկրատների կողմից) է. Կոշուտը (ֆինանսների նախարար)։ Պետական ժողովն անցկացրեց ռեֆորմներ (ճորտատիրական իրավունքի, կոռի և տասանորդի, կալվածատիրական դատարանի և այլնի վերացում), մտցրեց ընդհանուր հարկադրում, հռչակեց Հունգարիայի անկախությունը ֆինանսական և ռազմական հարցերում, սակայն ոչ անջատ Հաբսբուրգների կայսրությունից։
Լինելով Հունգարիայի նոր շրջանի պատմության ամենանշանավոր իրադարձություններից մեկը, հանդիսանում է հունգարական ազգային ինքնության հիմնական տարր։ Նրա արդյունավետությունը ցույց է տրվում այն փաստով, որ միայն ցարական Ռուսաստանի աննախադեպ, խոշոր բանակով միջամտությունը կարող էր այն կանգնեցնել։
1848-1849 թվականների ազատագրական պայքարը նաև հայ սփյուռքի պատմության մեջ կարևոր տեղ է զբաղեցնում։ Պատերազմին մասնակցել են մեծ թվով հունգարահայ սպաներ։ Հեղափոխության ավարտին սպանված տասներեք արադյան նահատակներից երկուսը, Էռնո Քիշը և Վիլմոս Լազարը հայ էին։Նրա ամենանշանավոր գործիչը դարձավ Լայոշ Կոշուտը,որին հաջողվեց ստեղծել ուժեղ բանակ, պարտության մատնել ավստրիացիներին և դուրս քշել երկրից։
Կոլի (Իտալիա)

Անվան այլ կիրառումների համար տե՛ս՝ Կոլի (այլ կիրառումներ)Կոլի (իտալերեն՝ Coli), կոմունա Իտալիայում, գտնվում է Էմիլիա Ռոմանիա մարզում՝ Պիաչենցա գավառում։
Բնակչությունը ըստ 2008 թվականի տվյալների, կազմում է 1029 մարդ։ Բնակչության միջին խտությունը՝ 14 մարդ/կմ²։ Զբաղեցնում է 72 կմ² տարածք։ Փոստային ինդեքս՝ 29020։ Հեռախոսային կոդը՝ 0523։


== Ժողովրդագրություն ==
Բնակչության թվաքանակի փոփոխությունները.


== Կապի տվյալներ ==
Հեռախոս՝ 0523 931117
Էլեկտրոնային փոստ՝ comune.besenzone@libero.it
Պաշտոնական կայք՝ http://www.cmbobbio.pc.it/sezione.asp?idse=13 Archived 2008-12-05 at the Wayback Machine.


== Արտաքին հղումներ ==
http://www.cmbobbio.pc.it/sezione.asp?idse=13 Archived 2008-12-05 at the Wayback Machine.
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Բժիշկ կանչե՞լ եք

«Բժիշկ կանչե՞լ եք» (ռուս.՝ «Врача вызывали?»), խորհրդային գեղարվեստական լիամետրաժ գունավոր ֆիլմ, որը նկարահանել է ռեժիսոր Վադիմ Գաուզները 1974 թվականին «Լենֆիլմ» կինոստուդիայում։


== Սյուժե ==
Մանկատան սան և բժշկական ինստիտուտի շրջանավարտ Կատյա Լուզինան (Նատալյա Պոպովա) սկսում է իր աշխատանքային գործունեությունը որպես տեղամասային թերապևտ սովորական № 8 պոլիկլինիկայում։ Չնայած դժվարություններին, երիտասարդ բժշկի նկատմամբ հիվանդների թերահավատությունը՝ նա դառնում է գերազանց բժիշկ և ստանում է հայտնի պրոֆեսոր Մեդվեդևի (Լեոնիդ Բրոնևոյ) կլինիկայում աշխատելու հրավեր։


== Դերերում ==
Նատալյա Պոպովա – Կատյա Լուզինա
Ալեքսանդր Օվչիննիկով – Սերգեյ Պետրովիչ, երիտասարդ վիրաբույժ (հնչյունավորել է Օլեգ Բորիսովը)
Լեոնիդ Բրոնևոյ – Լեոնիդ Սերգեևիչ Մեդվեդև, պրոֆեսոր, թերապևտիկ կլինիկայի վարիչ
Օլեգ Բասիլաշվիլի – Պյոտր Իվանովիչ, թիվ 8 պոլիկլինիկայի գլխավոր բժիշկ
Մայա Բուլգակովա – Գլաֆիրա Վասիլեևնա, թոշակառու
Ռոման Տկաչուկ – արտադրամասի նախագահ
Միխայիլ Եկատերինինսկի – Գենադիի պապը, հիվանդ
Սերգեյ Մուչենիկով – Գենադի Տերյոխին, երաժիշտ ռեստորանում
Պանտելեյմոն Կրիմով – ընկերական դատարանի նախագահ
Նինա Մամաևա – էպիզոդ
Ֆեոդոր Մենիկով – էպիզոդ
Պավել Պանկով – Ալեքսանդր, քմահաճ հիվանդ տանը
Վերա Տիտովա – հիվանդ-սիմուլյանտ
Օլեգ Խրոմենկով – Վասյա, հիվանդ վիրահատությունից հետո
Պյոտր Լոբանով – տուժած
Նինա Օլխինա – հիվանդի կինը
Լյուդմիլա Արինինա – փորձառու բուժքույր
Զոյա Ֆեոդորովա – Մարիա Իոսիֆովնա
Սերգեյ Սվիստունով – էպիզոդ
Անատոլի Ստոլկով – տուժած
Վլադիմիր Կազարինով – էպիզոդ
Լյախով Վլադիմիր – բժիշկ
Վ. Ժեբելևա – դրվագ
Սերգեյ Դվորեցկի – դրվագ (լուսագրերում նշված չէ)
Ստանիսլավ Սոկոլով – էպիզոդ


== Նկարահանող խումբ ==
Ռեժիսոր՝ Վադիմ Գաուզներ
Սցենարի հեղինակ՝ Իսրայել Մետեր
Օպերատոր՝ Օլեգ Կուխովարենկո
Կոմպոզիտոր՝ Օլեգ Կարավայչուկ
Բեմադրող նկարիչ՝ Վլադիմիր Գասիլով


== Քաղվածքներ ==
Կլինիկայի պրոֆեսորը, որին մարմնավորել է Լեոնիդ Բրոնևոյը, ասել է հետևյալ արտահայտությունները․
Ինքն իր մասին դատելու անհրաժեշտությունը հենց այն է, ինչ մարդուն տարբերում է այլ կաթնասուններից։
Մահացու վիրավորված Ալեքսանդր Սերգեևիչ Պուշկինին այժմ կփրկեր շարքային համեստ բարեխիղճ բժիշկը։


== Տեխնիկական տվյալներ ==
1974, 70 րոպե, գունավոր, ժանր՝ մելոդրամա


== Ծանոթագրություններ ==


== Արտաքին հղումներ ==
Фильмы 1974 года на сайте «Ленфильм»
Չուրուկ (այլ կիրառումներ)

Չուրուկ, կարող է վերաբերել՝

Չուրուկ - գյուղ Արևմտյան Հայաստանում, Էրզրումի վիլայեթի Ալաշկերտի գավառակում
Չուրուկ - գյուղ Արևմտյան Հայաստանում, Էրզրումի վիլայեթի Ստորին Բասենի գավառում
Շրի Լանկա (կղզի)

Շրի Լանկա (սանսկրիտ՝ श्री लङ्का, փառահեղ, օրհնված տարածք), կղզի Հնդկական օվկիանոսում։ Շրի Լանկայի Դեմոկրատական Սոցիալիստական Հանրապետության խոշորագույն կղզին։
Կղզու մակերեսը կազմում է 65 610 կմ², ամենաբարձր կետը Պիդուրուտալագալա լեռն է, որն ունի 2524 մետր բարձրություն։
Շրի Լանկայի արևմուտքը առանձնացված է Հնդոստա Պոլկսիմ նեղուցով, Փոլքի և Մանարյան ծոցերով։ Նախկինում, մինչև 15-րդ դարը կղզին մայրցամաքի հետ կապված էր պարանոցով, սակայն, 1481 թվականի ուժեղ երկրաշարժից հետո կղզին մայրցամաքին կապող պարանոցը «փլուզվեց»։
Կղզու հյուսիսային և արևմտյան կողմերը սահմանակից են Բենգալյան ծոցին։
Մինչև 1972 թվականը պաշտոնապես անվանվել է Ցեյլոն կղզի (սանսկրիտ՝ सिंहल द्वीप «Սինխալա դվիպա», սինգալների կղզի)։


== Գետեր ==

Կղզու խոշորագույն գետը՝ Մահավելի-Գանգեսը, հոսում է կղզու կենտրոնական մասում և հյուսիս-արևմուտք, դեպի Բենգալյան ծոց։ Այլ խոշոր գետեր են Կելաանին, Կալուն, Արուվի-Արուն։


== Ծոցեր ==
Կղզու ծոցերի մեծամասնությունը տեղակայված են հյուսիսարևելյան և հյուսային ափերում, որոնցից խոշորագույնը Ջաֆֆնա ծովածոցն է, ինչպես նաև կղզում ամենամեծն է նույնանուն թերակղզին։
Պուտտալամ քաղաքից մինչև Պոտտուվիլ քաղաքն ընկած տարածքի ծոցերն են. Դուտի ծովածոցը, Փոլք ծովախորշը, Ջաֆնա ծովածոցը, Կոկկիլայը, Կոդդիայար ծովախորշը, Պերիյա-Կալապուվա ծովածոցը, Կարայ-Կալապուն, Տանդիադի-Կալապուն, Կոմարի-Կալապու։


== Կղզիներ և թերակղզիներ ==
Շրի Լանկայի ամենամեծ թերակղզին Ջաֆֆան է, որը տեղակայված է կղզու հյուսիսում։
Շրի Լանկայի ափին կան բազմաթիվ փոքր կղզիներ, որոնք հիմնականում պատկանում են Փոլքի նեղուցին և Մանարսյան ծոցին։ Դրանքից են Անալայտիվուն, Կարայտիվուն, Էլուվայտուվուն, Մանդայտիվուն, Պալետիվուն, Վելանայը, Էրումայտիվուն, Կակկատիվուն, Մանարը, Պուլյանտիվուն, Կալլիադիտիվուն։


== Բնակչություն ==

Բնակչության թիվը կազմում է 20 277 597 մարդ (2012)։
Սինգալները կազմում են 74,88 %-ը, տամիլները՝ բնակչության 11,2 %-ը, հիմնականում հյուսիսային և արևելյան շրջաններում։ Շրի Լանկայում ապրում են նաև լանկիյան մավրեր (լարակալլաներ՝ արաբների ժառանգներն են), որոնք կազմում են 9,2 %, բյուրգերներ (սերունդներ եվրոպացիների հետ խառնամուսնություններից)՝ մոտ 0,3 %, վեդդներ (կղզու հնագույն բնակչության ժառանգներն են)՝ մոտ հազար մարդ։
Բնակչության 70,19 %-ը (հիմնականում սինգալները), դավանում են բուդդիզմ (հիմնականում Թհերավադա), 12,61 %-ը հինդուիզմ (տամիլները), 9,71 %-ը՝ իսլամ, 7,45 %-ը՝ քրիստոնեություն։
Քրիստոնյաների 82 %-ը կաթոլիկ են, մնացածը՝ անգլիականներ, իսկ մյուսները՝ բողոքականներ։


== Ծանոթագրություններ ==
(9581) 1990 DM3

(9581) 1990 DM3, աստերոիդ աստերոիդների հիմնական գոտում։ Հայտնաբերվել է 1990 թվականի փետրվարի 24-ին Անրի Դեբեոնի կողմից Լա Սիլյայում։
Միջին հեռավորությունը Արեգակից կազմում է 2,241938 ա. մ., առավելագույնը մոտենում է 1,8948 ա. մ. հեռավորության վրա և հեռանում 2,5891 ա. մ.։ Արեգակի շուրջ մեկ ամբողջական պտույտ է կատարում 1226,12 երկրային օրվա ընթացքում, իր ուղեծրով շարժվելով միջինում 0,293609 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,63° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9581) 1990 DM3 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Մեհո Կոդրո

Մեհո Կոդրո (բոս․՝ Meho Kodro, հունվարի 12, 1967(1967-01-12), Մոստար, Հերցեգովինա-Ներետվա կանտոն), հարավսլավցի և բոսնիացի ֆուտբոլիստ, հարձակվող, այժմ՝ մարզիչ։ Կենան Կոդրոյի հայրը։


== Ակումբային կարիերա ==
1985 թվականին Մեհո Կոդրոն իր նորամուտը նշել է «Վելեժ» ակումբում։ Հարավսլավիայի Առաջին լիգայի առաջին երկու մրցաշրջաններում նա ընդամենը 14 հանդիպում է անցկացրել։ Սակայն այնուհետև դարձել է մեկնարկային կազմի խաղացող և մասնակցել 1985/86 թվականների Հարավսլավիայի գավաթի խաղարկության հաղթանակին։
Հարավսլավիայի կազմալուծումից հետո՝ 1991 թվականին, նա տեղափոխվել է Իսպանիա, որտեղ միացել է «Ռեալ Սոսիեդադին»։ Սան Սեբաստիանի թիմի կազմում Կոդրոն անցկացրել է 4 մրցաշրջան՝ յուրաքանչյուրում խփելով առնվազն 10 գոլ։ 1993/94 մրցաշրջանում նա խփել է 23 գոլ, իսկ հաջորդում՝ 25՝ Լա Լիգայի ռմբարկուների ցուցակում զբաղեցնելով համապատասխանաբար երրորդ և երկրորդ տեղերը։
1995 թվականին Մեհոյին ձեռք է բերել «Բարսելոնան»։ Կապտանռնագույնների կազմում նա անցկացրել է 32 խաղ, խփել 9 գոլ, բայց մրցաշրջանի ավարտից և Յոհան Կրոյֆին հեռացնելուց հետո նա վաճառվել է «Տեներիֆեին»։ Այնտեղ Կոդրոն անցկացրել է 3 մրցաշրջան՝ մինչև 1999 թվականը, երբ թիմը դուրս է մնացել Պրիմերայից։
Հետագայում Կոդրոն մեկական մրցաշրջան է անցկացրել «Դեպորտիվո Ալավեսում» և «Մակկաբիում» (Թել Ավիվ), որից հետո ավարտել է խաղացողի կարիերան։


== Կարիերա ազգային հավաքականում ==
1991 թվականի սեպտեմբերի 4-ին Մեհո Կոդրոն իր նորամուտն է նշել Հարավսլավիայի ազգային հավաքականի կազմում Շվեդիայի հետ ընկերական խաղում։ Հարավսլավիայի կազմալուծումից հետո նա սկսել է խաղալ Բոսնիա և Հերցեգովինայի ազգային հավաքականում, որում անցկացրել է 13 խաղ և խփել 3 գոլ։


== Մարզչական կարիերա ==
Մարզչական կարիերան Մեհո Կոդրոն սկսել է 2006 թվականին՝ միանալով «Ռեալ Սոսիեդադի» մարզչական շտաբին։ 2008 թվականի հունվարի 5-ին նա նշանակվել է Բոսնիա և Հերցեգովինայի ազգային հավաքականի գլխավոր մարզիչ այն բանից հետո, երբ Բոսնիայի ֆուտբոլի ֆեդերացիան ընդունել է նրա պայմանները և խոստացել լիարժեք անկախություն ֆուտբոլային հարցերում։ Սակայն շուտով ամեն ինչ փոխվել է. Կոդրոն հրաժարվել է գլխավորել ազգային հավաքականը Իրանի հետ ընկերական խաղում, քանի որ ֆեդերացիան այդ խաղը նշանակել էր առանց իր իմացության, և հեռացվել է աշխատանքից։ Նա հասցրել է անցկացնել ընդամենը 2 ընկերական հանդիպում։ 
2008 թվականի ամռանը նա վերադարձել է Սան Սեբաստիան որպես պատանեկան թիմերի մարզիչ, երկու տարի անց նշանակվել է «Ռեալ Սոսիեդադ Բ»-ի գլխավոր մարզիչ։
2014/15 մրցաշրջանում Կոդրոն եղել է «Սարաևո» ակումբի գլխավոր մարզիչը, 2016/17 մրցաշրջանում՝ շվեյցարական «Սերվետի» գլխավոր մարզիչը, իսկ 2020 թվականից նույն երկրի «Ստադ Լոզան Ուշի» ակումբի գլխավոր մարզիչն է։


== Ծանոթագրություններ ==


== Արտաքին հղումներ ==
BDFutbol. խաղացողի պրոֆիլ
BDFutbol. մարզչի պրոֆիլ
Կենսագրությունն ու վիճակագրությունը Սերբիայի հավաքականի կայքում (սերբ.)
Ֆուտբոլիստի էջը National Football Teams կայքում(անգլ.)
Պրոֆիլը transfermarkt.com կայքում(անգլ.)
Գյուղական պատմություն

«Գյուղական պատմություն» (ռուս.՝ «Деревенская история»), խորհրդային գեղարվեստական լիամետրաժ գունավոր ֆիլմ,  գյուղատնտեսական թեմաներով կինոպատում, նկարահանել է ռեժիսոր Վիտալի Կանևսկին 1981 թվականին «Լենֆիլմ» կինոստուդիայում։


== Սյուժե ==
Երիտասարդ տրակտորիստ Գրիշա Գորելովը քաղաքից վերադարձել է հայրենի գյուղ։ Այստեղ նա գտել է ընկերներ և սիրելի կին։ Սակայն կոլտնտեսության նախագահ Զախար Ակիմիչի հետ լուրջ կոնֆլիկտ է ծագում, որը պատրաստ է թողնել վարելահողի մի մեծ հատված…


== Դերերում ==
Սերգեյ Պրոխանով – Գրիգորի Գորելով, մեխանիզատոր
Ելենա Սոլովեյ – Դարյա Սելիվանովա, լաստանավորդ
Վիկտոր Պավլով – Զախար Շուբին, կոլտնտեսության նախագահ
Ալեքսանդր Անիսիմով – Ֆեոդոր, մեխանիզատոր
Օլեգ Շտեֆանկո – Ժենկա, մեխանիզատոր
Եֆիմ Կամենեցկի – Տարասկին, մեխանիզատոր
Իգոր Կոմարով – Պիմենով, հանքի ղեկավար
Ալեքսեյ Միրոնով – Գլուխով, լաստանավորդ
Վիկտոր Շուլգին – Սիդոր Պետրովիչ, մեխանիզատոր
Ֆյոդոր Մենիկով – Գերասիմ, մեխանիզատոր
Յուրի Դուբրովին – Պշյոնով, ագրոնոմ
Տատյանա Գովորովա – Կվասովա, կթվորուհի
Իվան Ագաֆոնով – էպիզոդ
Լիլիա Գուրովա – էպիզոդ
Լեոնիդ Դյաչկով – էպիզոդ
Իվան Կրասկո – քննիչ
Նատալյա Կարեսլի – էպիզոդ
Օլգա Պլուգատիրևա – էպիզոդ
Ստանիսլավ Ստանկևիչ – էպիզոդ, Շուբին, նախագահի որդին
Յուրի Սիդորով – էպիզոդ
Նիկոլայ Տոչիլին – էպիզոդ
Իվան Պլոտնիկով – էպիզոդ


== Նկարահանող խումբ ==
Սցենարիստ՝ Վիկտոր Պոտեյկին
Ռեժիսոր՝ Վիտալի Կանևսկի
Օպերատոր՝ Նիկոլայ Պոկոպցև
Նկարիչ՝ Վսեվոլոդ Ուլիտկո
Կոմպոզիտոր՝ Վալերի Գավրիլին
Հնչյունային օպերատոր՝ Նատալյա Ավանեսովա


== Տեխնիկական տվյալներ ==
Գունավոր
հնչուն  (քառալիք ստերեոձայն)
Լայնեկրան


== Ծանոթագրություններ ==


== Արտաքին հղումներ ==
«Деревенская история» на сайте «Энциклопедия отечественного кино»
Իլիաշ (համայնք)

Անվան այլ կիրառումների համար տե՛ս՝ Իլիաշ (այլ կիրառումներ)Իլիաշ համայնք (բոս․՝  և խորվ.՝ Opština Ilijaš, սերբ.՝ Општина Илијаш), համայնք Բոսնիա և Հերցեգովինայում։ Վարչականերոն գտնվում է Բոսնիա և Հերցեգովինայի Դաշնությունում։ Համայնքի վարչական կենտրոնն է Իլիաշ քաղաքը։


== Բնակչություն ==
1991 թվականի մարդահամարի տվյալների համաձայն՝ համայնքում բնակվել են 25184 մարդ։


== Տես նաև ==
Բոսնիա և Հերցեգովինայի Դաշնության համայնքներ


== Ծանոթագրություններ ==


== Գրականություն ==
Савезни завод за статистику и евиденцију ФНРЈ и СФРЈ, попис становништва 1948, 1953, 1961, 1971, 1981. и 1991. године.


== Արտաքին հղումներ ==
Saopćenje Federalnog saveza za statistiku 9.septembar 2009. godine
Իլիաշ համայնքի պաշտոնական կայքէջ (բոսն.)
Լալ Բահադուր Շաստրի

Լալ Բահադուր Շաստրի (հինդի՝ लालबहादुर शास्त्री, հոկտեմբերի 2, 1904(1904-10-02)[…], Մուղալսարայ, Varanasi district, Ագրայի և Աուդհի միացյալ պրովինցիա, Բրիտանական Հնդկաստան, Բրիտանական կայսրություն - հունվարի 11, 1966(1966-01-11)[…], Տաշքենդ, Ուզբեկական ԽՍՀ, ԽՍՀՄ), անկախ Հնդկաստանի երկրորդ վարչապետը։


== Կենսագրություն ==
Լալ Բահադուրը ծնվել է Մուգհալասարայի քաղաքում (ներկայիս Ուտար Պրադեշ նահանգ)։ Մահաթմա Գանդիի պասիվ դիմադրության շարժմանը մասնակցելու նպատակով 1921 թվականին սկսել է սովորել Քաշիի ազգայնական մասնավոր համալսարանում։ Ավարտելուց հետո ստացել է «Շաստրի»՝ գիտնականի կոչում։ Ընդհանուր առմամբ, բանտարկված է եղել 9 տարի (մասնավորապես, 1940-1946 թվականներին «Սատյագրահա» շարժմանը մասնակցելու համար)։
Հնդկաստանի անկախության հռչակումից հետո դարձել է Ուտար Պրադեշի ներքին գործերի նախարարը։ 1951 թվականին նշանակվել է Լոկ Սաբհի գլխավոր քարտուղար, հետո՝ Ջավահառլալ Ներուի կառավարության երկաթուղիների նախարար։ Այդ պաշտոնից հեռացել է Թամիլ Նադու նահանգի Արյալուրի երկաթուղու աղետից հետո։ Հերթական ընտրություններից հետո՝ 1961 թվականին, նշանակվել է տրանսպորտի նախարար, հետո՝ Հնդկաստանի ներքին գործերի նախարար։
1964 թվականի մայիսի 27-ին Ներուն մահացել է, և Կոնգրեսի կուսակցությունում սկսվել է իշխանության համար պայքար։ Ներուի նման պահպանելով սոցիալիստական կողմնորոշումը` Շաստրին ներկայացվել է որպես ՀԱԿ ձախ թևի ներկայացուցիչ՝ վախենալով կենտրոնաջական Մորարջի Դեսայիի ուժեղացումից, և 1964 թվականի հունիսի 9-ին հաստատվել է վարչապետի պաշտոնում, չնայած այդ պաշտոնի համար պայքարում նախընտրելի թեկնածուն Դեսային էր։
Շաստրին փորձում էր խուսափել ներքին քաղաքականության մեջ կտրուկ փոփոխություններից՝ միշտ փոխզիջումների գնալով։ Բայց նրա կառավարությունը չկարողացավ հաղթահարել տնտեսական ճգնաժամը և պարենի անբավարարության խնդիրը։
1965 թվականին սկսվել է երկրորդ հնդկա-պակիստանական պատերազմը։ Հիմնական մարտական գործողությունները տեղի են ունեցել Քաշմիրում և Փանջաբում։ Պակիստանը կարծում էր, որ հնդկական Քաշմիրում ապստամբություն կբարձրանա, բայց դա տեղի չի ունեցել։ Չնայած պակիստանցիներին հաջողվել է Փանջաբում առաջ գնալ մինչև հնդակական տարածքի խորքը` հնդկական զորքերը կարողացել են հաջողության հասնել Քաշմիրում, բացի այդ, հնդկական զորքը Լահորը հրետանակոծության է ենթարկել։
1965 թվականի վերջին հայտարարվել է զինադադար։ 1966 թվականի հունվարին Տաշքենդում սկսվել են հնդկա-պակիստանական բանակցություններ՝ ԽՍՀՄ-ի միջնորդությամբ։ 1966 թվականի հունվարի 10-ին ստորագրվել է Տաշքենդյան հռչակագիրը, որը վերջ է դրել պատերազմին։ Հաջորդ օրը Շաստրին մահացել է սրտի կաթվածից։


== Հիշատակ ==
Վարչապետի պաշտոնում Շաստրին ծառայել է միջազգային հարթակում Հնդկաստանի ՀԱԿ-ի դիրքի ամրապնդման համար։
Շաստրին դարձել է Հնդկաստանի առաջին քաղաքացին, որը հետմահու արժանացել է Հնդկաստանի բարձրագույն պետական քաղաքացիական պարգևին՝ Բհարատ Ռատնային։ Նրա հիշատակին է նվիրված Դելիի «Վիջայ Գատ» հուշահամալիրը։ 
Տաշքենդում կանգնեցվել է Շաստրիի կիսնադրին, փողոցներից մեկը կոչվել է նրա անունով։
2005 թվականին Շաստրիի պատվին անվանվել է Վարանասի քաղաքի օդանավակայանը։


== Ծանոթագրություններ ==


== Գրականություն ==
Чандрика Прасад Шривастава. Лал Бахадур Шастри: жизнь правды в политике = Lal Bahadur Shastri: a life of truth in politics. — М.: Голден-Би, 2007. — 432 с. — ISBN 978-5-901124-29-1.
Պոնսեն (կանտոն)

Անվան այլ կիրառումների համար տե՛ս՝ Պոնսեն (այլ կիրառումներ)Պոնսեն (ֆր.՝ Poncin), Ֆրանսիայի կանտոն է, գտնվում է Ռոն-Ալպ շրջանում։ Էն դեպարտամենտի կանտոնն է։ Մտնում է Նանտյուա օկրուգի մեջ։ Համաձայն 1999 թվականի մարդահամարի կանտոնի բնակչությունը 6041 մարդ էր։Կանտոնի համարը 124 է։ Կանտոնում կա 9 կոմունա։


== Տես նաև ==
Ֆրանսիայի կոմունաներ
Ֆրանսիայի օկրուգներ


== Ծանոթագրություններ ==


== Արտաքին հղումներ ==
Վիճակագրության ազգային կոմիտե Archived 2007-06-29 at the Wayback Machine. (ֆր.)
Դեղնագլուխ արքայիկ

Դեղնագլուխ արքայիկ կամ շիր (լատ.՝ Regulus regulus), արքայիկների ընտանիքի թռչուն։ Ձմեռող է, տարածված։


== Արտաքին կառուցվածք ==
Մարմնի երկարությունը 9 սմ է, թևերի բացվածքը՝ 13,5-15,5 սմ, կենդանի զանգվածը՝ 5,9-6,9 գ։ Փոքրամարմին է, դիմային մասը՝ միագույն, գագաթը՝ վառ նախշով։ Հասուն արուի գագաթի կենտրոնական շերտը նարնջագույն է, էգինը՝ դեղին։ Կոկորդաշերտը կարճ է՝ մուգ։ Երիտասարդի գլուխը կանաչ է, գագաթի շերտը բացակայում է։ Արձակում է մեկ կամ մի քանի անգամ կրկնվող ձայներ։ Մշտապես թռչկոտում է ճյուղից ճյուղ՝ թևերի արագ թափահարումներով, մի պահ կանգ առնելով օդում։ Թռիչքն արագ է՝ թևերի դժժոցով։ Բնակվում է բարձրաբուն ծառերի վրա, այգիներում։


== Սննդառություն ==
Սնվում է անողնաշարավորներով։


== Տարածվածությունը Հայաստանում ==
Հայաստանում, որպես ձմեռող, հայտնվում է հուլիսի 2-րդ կեսից ապրիլի վերջին։ Ստեփանավանի «Սոճուտ» բուսաբանական այգում ձմռանը գրանցված է 250 թռչուն, Դիլիջանում՝ 80, Երևանի շրջակայքում՝ 1-11։ Օգտակար է. ոչնչացնում է անտառի վնասատու միջատների ձմեռող տեսակներ։ Մետաքսանուրբ, խայտաբղետ փետրավորման շնորհիվ որոշակի գեղագիտական արժեք է ներկայացնում։
Մեդվեդևի բնդեռիկ

Մեդվեդևի բնդեռիկ (լատ.՝ Pseudopachydema medvedevi), թերթիկաբեղավորների ընտանիքին պատկանող միջատ, որը գրանցված է Հայաստանի Հանրապետության Կարմիր գրքում։


== Նկարագրություն ==
Էգը 9 մմ երկարությամբ մանր բզեզ է, որն ունի խիստ ուռուցիկ, դեպի հետ ձվաձև լայնացող և թույլ փայլով մարմին։ Գունավորումը շիկակարմրավուն կարմիր է, գլուխը և առաջնամեջքը վերնաթևերից նկատելիորեն մուգ են։ Արուն անհայտ է։


== Տարածվածություն ==
Համարվում է Հայաստանի էնդեմիկ։ Տարածված է Գառնի գյուղի շրջակայքում։


== Էկոլոգիա ==
Ապրում է չոր լեռնատափաստաններում։
Կենսաբանական առանձնահատկությունները հայտնի չեն։ Օգոստոսին հողը փորելիս բզեզները հավաքվել են փուխր կավահողում։


== Պահպանություն ==
Խիստ սահմանափակ արեալով շատ հազվագյուտ տեսակ է, որն համարվում է Արևելյան Կովկասի էնդեմիկ սեռին պատկանող երկու տեսակներից մեկը։ Բնության պահպանության միջազգային միության Կարմիր ցուցակում գրանցված է որպես կրիտիկական վիճակում գտնվող տեսակ։
Թվաքանակից հայտնի են եզակի նմուշներ։
Վտանգ է հանդիսանում հողերի գյուղատնտեսական յուրացումը։
Պահպանության գործողություններ չեն իրականացվում։


== Ծանոթագրություններ ==
Տյաֆսորա

Տյաֆսորա (ռուս.՝ Тяфсора), գետ Ռուսաստանում, հոսում Արխանգելսկի մարզում։ Գետաբերանը տեղակայված է Կիժմա գետի աջ ափին՝125 կմ հեռավորության վրա։ Գետի երկարությունը 63 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03030000212103000050473
Հիդրոլոգիական ուսումնասիրությունների կոդը - 103005047
Ավազանի կոդը - 03.03.00.002
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Արևաշատի ջրհան կայան

Արևաշատի ջրհան կայան, գտնվում է ՀՀ Արմավիրի մարզում և խոշորագույնն է Հայաստանի ջրհան կայաններից։ Մեծամոր գետի ջրերը ջրանցքով (մոտ 17 կմ երկարությամբ) բերվում են Արևաշատ (Էջմիածնի շրջան) գյուղի մոտ, ապա ջրհան կայանով վեր բարձրացվում՝ Հրազդան գետից սկիզբ առնող մի քանի ջրանցքներ լրացուցիչ կերպով սնելու համար։
Կայանի կառուցումից հետո տարեկան 50 մլն․ մ³-ով կրճատվեց Սևանա լճի ջրի ծախսը։ Ապահովում է Էջմիածնի շրջանի 13 000 հա հողատարածությունների ոռոգումը։ Կայանը ջուրը բարձրացնում է նախ առաջին աստիճանի վրա՝ Էջմիածնի և Փարաքարի ջրանցքները սնելու, ապա երկրորդ աստիճանի վրա՝ Ստորին Հրազդանի ջրանցքը սնելու համար։
Առաջին աստիճանի բարձրությունը 54 մ է, երկրորդինը՝ 62 մ, խողովակաշարի երկարությունը համապատասխանաբար՝ 6,7 և 3, 3 կմ, իսկ Արևաշատի ջրհան կայանի գլխամասը բարձրացվող ջրի քանակը վայրկյանում՝ 6,4 և 4 մ³։ Կայանի ընդհանուր հզորությունը 10,2 հզ․ կվտ է։ Շահագործման է հանձնվել 1967 թվականին։


== Ծանոթագրություններ ==
Issues

«Issues»,  ամերիկացի փոփ երգչուհի Ջուլիա Մայքլզի երգը, որը հրապարակվել է որպես իր առաջին սինգլ 2017 թվականի հունվարի 13-ին։


== Նկարագրություն ==
«Issues» երգի հեղինակներն են Ջուլիա Մայքլզը, Բեննի Բլանկոն, Ջասթին Տրենտերը և Stargate  պրոդյուսերական ընկերության անդամները։ Մի շարք արտիստներ ցանկացել են կատարել երգը, բայց Ջուլիա Մայքլզը որոշել է, որ առաջին անգամ ինքը գրել է մի երգ, որ լավագույնս համապատասխանում է իրեն, և ինքն էլ ձայնագրել է այն։ «Issues» երգը գրված է լյա-բեմոլ մաժոր տոնայնությամբ, վայրկյանում 114 հարված միջին տեմպով, վոկալի դիապազոնն ընդգրկում է մեկ օկտավ։
Երգի տեսահոլովակը թողարկվել է 2017 թվականի մարտի 7-ին։
Ջուլիա Մայքլզը երգը կատարել է Ջիմմի Ֆելոնի հեռուստաշոուում, Disney Music Awards մրցանակաբաշխության և Wango Tango ամենամյա միջոցառման ժամանակ։
«Issues»-ն ընդգրկվել է Բելգիայի, Դանիայի, Նորվեգիայի, Չեխիայի, Միացյալ Թագավորության և Ավստրալիայի հիթ-շքերթների լավագույն տասնյակներում։ Billboard Hot 100 հիթ-շքերթում այն հասել է մինչև 12-րդ հորիզոնական։


== Երգացանկ ==


== Դիրքերը հիթ-շքերթներում ==


== Հավաստագրումներ ==


== Թողարկման ժամանակագրություն ==


== Ծանոթագրություններ ==
Տորիկա (Կուրժեկսայի վտակ)

Տորիկա (ռուս.՝ Торика), գետ Ռուսաստանում, հոսում է Վոլոգդայի մարզում։ Գետաբերանը տեղակայված է Կուժեկսա գետի աջ ափում՝ 9 կմ հեռավորության վրա։ Գետի երկարությունը 10 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Բալթյան ավազանային շրջանին, գետային ավազանը Նևա, ենթաավազանը՝ Սվիրի։ Գետի ջրատնտեսային տեղամասը Օնեժսկի ավազանն է։
Տվյալներն ըստ ջրային ռեսուրսների ֆեդերատիվ տեսչության
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 01040100612102000017420
Հիդրոլոգիական ուսումնասիրությունների կոդը - 102001742
Ավազանի կոդը - 01.04.01.006
Հիդրոլոգիական ուսումնասիրությունների հատորի համարը - 2
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Լերկարա Ֆրիդի

Լերկարա Ֆրիդի (իտալերեն՝ Lercara Friddi), կոմունա Իտալիայում, Սիցիլիա մարզի Պալերմո գավառում։
Բնակչությունը կազմում է 7386 մարդ, բնակչության խտությունը կազմում է 200 մարդ/կմ²։ Զբաղեցնում է 37 կմ² մակերես տարածք։ Փոստային ինդեքսն է՝ 90025։ Հեռախոսային կոդը՝ 00091։


== Արտաքին հղումներ ==
Բնակավայրի պաշտոնական կայք (իտալ.)


== Ծանոթագրություններ ==
Աղջագյունել

Աղջագյունել, գյուղ Օսմանյան կայսրությունում, Տրապիզոնի վիլայեթի Չարշամբայի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Տրապիզոնի նահանգի հայաբնակ բնակավայրեր
Գարնանային արձակուրդներ

Գարնանային Արձակուրդներ (անգլ.՝ Spring Breakers) դրամա, կատագերկություն։ Ռեժիսոր` Հարմոնի Կորին։


== Սյուժե ==
Ֆիլմը չորս ընկերուհիների մասին է, ովքեր ցանկանում էին իրենց կյանքի մեջ նոր գույներ լցնել։ Ֆեյթը, Քոթթին, Բրիթթանին և Քենդին ցանկանում էին գնալ գարնանային արձակուրդներին, սակայն նրանք բավականաչափ գումար չունեին։ Դրա համար նրանք թալանում են խանութ և հավաքում են իրենց համար բավարար գումար։ Բայց այդ գողությանը Ֆեյթը չի մասնակցում։ Նա տարբերվում էր իր ընկերուհիներից իր հավատով։ Նա հավատացյալ էր։
Ի Վերջո աղջիկները գնում են այդ հանգստյան վայրը և զվարճանում։ Սակայն ոստիկանները նրանց ձերբակալում են, քանի որ կասկածում են, որ նրանք թմրանյութեր են օգտագործում։ Սակայն նրանց ազատելու համար գումար էր հարկավոր մուծել, որը նրանք չունեին։ Էլիենը տեսնելով աղջիկներին, վճարում է այդ հարկը և ազատում նրանց։ Սակայն Ֆեյթին դա ընդհանրապես դուր չի գալիս։ Նա թողնում է իր ընկերուհիներին և վերադառնում տուն։
Այդ վայրում Մեծ Արչ անունով հարուստ կար, ով Էլիենի թշնամին էր։ Նրանք մի ժամանակ ընկերներ էին եղել, սակայն հետո վիճել էին։ Մեծ Արչը Էլիենին և աղջիկներին ասում է, որ հեռանան իր հանգստյան վայրից, բայց Էլիենը չի համաձայնվում։ Մեծ Արչը սկսում է կրակել և այն գնդակը դիպչում է Քոթթիի ձեռքին։ Որոշ ժամանակ հետո նա նույնպես հեռանում է։ Բրիթթանին Քենդին և Էլիենը որոշում են վրեժ լուծել և գնում են Մեծ Արչի տուն։ Թիկնապահներից մեը կրակում է Էլիենի վրա և նա մահանում է։ Իսկ Բրիթթանին և Քենդին սպանում են Մեծ Արչին։
Վերջում երկու աղջիկները մնում են այդ վայրում և այն դարձնում են իրենց տունը


== Դերերում ==


== Շապիկներ ==
Վանեսսա Հաջենս - Քենդի
Ռեյչել Կորին - Քոթթի
Ջեյմս Ֆրանկո - Էլիեն
Սելենա Գոմես - Ֆեյթ
Էշլի Բենսոն - Բրիթթանի


== Ծանոթագրություններ ==


== Արտաքին հղումներ ==
http://www.springbreakersmovie.com фильма. պաշտոնական կայք
«Spring Breakers»(անգլ.) ֆիլմը Internet Movie Database կայքում
«Spring Breakers»(անգլ.) ֆիլմը Box Office Mojo  կայքում
«Spring Breakers»(անգլ.) ֆիլմը Rotten Tomatoes կայքում
««Spring Breakers»»(անգլ.) ֆիլմը Metacritic կայքում:
Վոլովչիկ

Վոլովչիկ (ռուս.՝ Воловчик), գյուղ Ռուսաստանի Լիպեցկի մարզի Վոլոսովսկի շրջանի կազմում։
Բնակչությունը 2009 թվականին գրանցված տվյալներով կազմում էր 502 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Չիրիկովո (գյուղ, Լիպեցկի շրջան)

Չիրիկովո (ռուս.՝ Чириково), գյուղ Ռուսաստանի Լիպեցկի մարզի Լիպեցկի շրջանի կազմում։
Բնակչությունը վերջին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բոշխ պիրենեյան

Բոշխ կախված (լատ.՝ Carex pyrenaica), բոշխազգիների ընտանիքին պատկանող ծածկասերմ բույս։ Գրանցված է Հայաստանի Հանրապետության Կարմիր գրքում։


== Նկարագրություն ==
Խիտ ճիմ առաջացնող, 6-12 (20) սմ երկարությամբ բազմամյա խոտաբույս է։ Տերևները ցողուններից մի փոքր կարճ են, գծային և 1-1,5 սմ լայնությամբ։ Ծաղկաբույլը կազմված է մեկ գագաթնային հասկիկից։ Ծածկող թեփերը սևավուն են, սուր, բաց գույնի նեղթաղանթային եզրով։ Կանաչավուն պարկիկների երկարությունը 2,8-3 մմ է, ձվաձև-նշտարաձև են, վերին կեսում՝ սևավուն, կարճ ոտիկով և գոգավոր երկատամ կտուցով։


== Տարածվածություն ==
Հայաստանում հանդիպում է Ապարանի (Թեժ լեռ) և Գեղամի (լեռնագագաթ Աժդահակ) ֆլորիստիկական շրջաններում։


== Էկոլոգիա ==
Աճում է ալպյան գոտում՝ ծովի մակարդակից մոտ 3000-3200 մ բարձրությունների վրա, քարքարոտ, խճաքարոտ տեղերում։ Ծաղկում է հունիս-հուլիս ամիսներին, պտղաբերում՝ հուլիս-օգոստոսին։


== Պահպանություն ==
Կրիտիկական վիճակում գտնվող տեսակ է։ Տարածման և բնակության շրջանների մակերեսը 10 կմ²-ից պակաս է։ Արեալը խիստ մասնատված է։ Տեսակին քոչվոր անասնապահության և կլիմայի փոփոխության պատճառով սպառնում է տարածման և բնակության շրջանների կրճատում։ Հայաստանի Կարմիր գրքի առաջին հրատարակության մեջ ընդգրկված չէր։ Ընդգրկված չէ նաև CITES-ի և Բեռնի կոնվենցիաների հավելվածներում։
Պահպանություն չի իրականացվում։


== Ծանոթագրություններ ==
Սաթխա

Սաթխա (վրաց.՝ სათხე - Սաթխե), գյուղ Վրաստանի Սամցխե-Ջավախեթի մարզի Նինոծմինդայի մունիցիպալիտետում։
Նինոծմինդայից 5 կմ դեպի հյուսիս-արևելք և Ախալքալաքից ուղիղ գծով 18 կմ դեպի հարավ-արևելք Սաթխա գյուղն է՝ ծովի մակարդակից 1,880 և 1,930 մետր բարձրության վրա։


== Ստուգաբանություն ==
Ըստ տեղաբնիկների գյուղը եղել է Աղայի տիրապետության տակ և նա հաճախ է անվանել Սատխ, հետագայում այս անվանումը լայն տարածում է գտել։


== Պատմական ակնարկ ==
Մուսուլմանական տիրապետության տակ ընկնելուց հետո գյուղը վճարել է 1,999 հարկ գյուղապետն էր Ալին։ Հետագայում երբ Սատխայում սկսել են ծավալվել շինարարական աշխատանքները գյուղն ունեցել է 5 հիմնական թաղամասեր՝ կենտրոնը կոչվել է Ժամի մայլա(եկեղեցու թաղ), հաջորդը կոչվել է Քաղքի մայլա (քաքղի թաղ), ջիջի մայլա (վերին թաղ), Նորաշեն մայլա, և Գերեզմանոցի մայլա։


== Բնակչություն ==
Ներկայիս բնիկները Սաթխա են տեղափոխվել Կարինի Ծաղկի, Ջինիս և Սուգյութլու գյուղերից։1829-1830 ական թվականներին։ Ծաղկին եղել է հայկական գյուղ Կարինից 34 կմ դեպի հյուսիս-արևելք ներկայիս անվանումն է Սենյուրթ։ Ջինիսը Կարինից 33 կմ հեռավորության վրա է եղել, այնտեղից գաղթականները այժմ ապրում են Ջավախքի Սատղա, Սաղամո գյուղերում։ Ջինիսի ներկայիս անվանումն է Օրթաբահսե։ Սուգյութլու այժմ Սօգութլու, եղել է հայկական գյուղ Կարինից 11 կմ հյուսիս։ Ըստ արխիվային տվյալների գյուղում առաջին եկեղեցական ծուխ դպրոցը բացվել է 1860 թվականին։ Աստծո տունը վերածվում է գիտության տաճարի և սրան իր մեծ աջակցությունն է ցուցաբերել Քահանա Գրիգոր Տեր Գևորգյանը։ 1880 թվականին բացվում է ռուսական պետական դպրոց։ Սաթխայում են ծնվել գեներալ–լեյտենանտ Ս․ Ե․ Գինոսյանը, ՍՍՀՄ ԳԱ թղթակից անդամ, փիլիսոփա Ց․ Ա․ Ստեփանյանը, պատմաբան Ա․ Ա․ Համբարյանը։ 


== Ճարտարապետություն ==


=== Սուրբ Աստվածածին եկեղեցին ===
Հայերը, որոնք տեղափոխվել և վերաբնակվել էին այստեղ, 1830 թ-ին վերակառուցում և օծում են միջնադարյան եկեղեցին անվանելով Սուրբ Աստվածածին։ Մուտքը հարավ-արևմուտքից է, արտաքին չափերն են 15.12 x 6,98։


== Ծանոթագրություններ ==
Հերբերտ Մարկուզե

Հերբերտ Մարկուզե (գերմ.՝ Herbert Marcuse, հուլիսի 19, 1898(1898-07-19)[…], Բեռլին, Գերմանական կայսրություն - հուլիսի 29, 1979(1979-07-29)[…], Շտարնբերգ, Վերին Բավարիա, Բավարիա, Գերմանիայի Ֆեդերատիվ Հանրապետություն), գերմանա-ամերիկացի սոցիոլոգ, ֆրանկ-ֆուրայան դպրոցի հիմնադիրներից։ 1934 թվականից բնակվել է ԱՄՆ- ում։
Մարկուզեի «քննադատական տեսության» համաձայն («Միաչափ մարդը», 1964), զարգացած կապիտալիստական հասարակարգը հակադիր ուժերի ինտեգրացման հետևանքով դառնում է սոցիալական ամբողջություն, այս պատճառով բանվոր դասակարգը կորցնում է իր «հեղափոխական դերը»։ Մարդը զրկվում է ինքնուրույն դատողության ունակությունից, դառնում «միաչափ»։ Նման պայմաններում կազմակերպված բանվորական շարժումը, պառլամենտական պայքարը ևս անօգուտ են․ հեղափոխության առաջատար են դարձել ուսանողությունը, լյումպեն պրոլետարիատը, ազգային փոքրամասնությունները ևս։ Շնորհիվ իր հայացքների հակաբուրժուական պաթոսի, երիատասարդության բուռն հուզում ներիշրջանում (1968) Մարկուզեն ակամա դարձավ ձախ արմատականների ու ծայրահեղականների հոգևոր հայրը։ Մարկուզեի սոցիալական քննադատությունը թեև տպավորիչ է, սակայն խորը չէ, առաջարկած ծրագիրը՝ ուտոպիական։ Մտավորականության հակադրումը բանվոր դասակարգին, կուսակցությունների դերի ժխտումը ջլատում են հեղափոխական ուժերը։


== Գրականություն ==
Поход Маркузе против марксизма, 1970
Социальная философия франкфуртской школы, 1978


== Ծանոթագրություններ ==
Իգոր Սուբելդիա

Իգոր Սուբելդիա (իսպ.՝ Igor Zubeldia, մարտի 30, 1997(1997-03-30), Ասկոյտիա, Ուրոլա Կոստա, Գիպուսկոա, Բասկերի երկիր, Իսպանիա), իսպանացի պրոֆեսիոնալ ֆուտբոլիստ։ Ներկայումս հանդես է գալիս Ռեալ Սոսիեդադի կազմում։ Խաղում է հենակետային կիսապաշտպանի դիրքում։


== Ակումբային կարիերա ==


=== Ռեալ Սոսիեդադ ===
Սուբելդիան Ռեալ Սոսիեդադի ակադեմիայի սան է։ 2016 թվականի փետրվարի 25-ին նա երկարաձգեց իր պայմանագիրը ակումբի հետ մինչև 2021 թվականը։ Իր պրոֆեսիոնալ դեբյուտը նշեց մայիսի 23-ին՝ փոխարինելով Ռուբեն Պարդոյին Վալենսիայի դեմ խաղում։ Թիմի մեկնարկային կազմում առաջին հանդիպումը անցկացրեց 2017 թվականի ապրիլի 1-ին՝ Լեգանեսի դեմ խաղում։ Առաջին հանդիպումը եվրոպական առաջնություններում անցկացրեց սեպտեմբերի 14-ին՝ փոխարինելով Դավիթ Սուրուտուսային Եվրոպայի Լիգայի խմբային փուլի Ռուսենբորգի դեմ խաղում։ Սեպտեմբերի 24-ին Սուբելդիան հեռացվեց խաղադաշտից Վալենսիայի դեմ խաղում՝ ստանալով երկրորդ դեղին քարտը հանդիպման 68-րդ րոպեին։ Իր առաջին գոլը պրոֆեսիոնալ կարիերայում խփեց դեկտեմբերի 20-ին՝ Սևիլյայի դեմ խաղում։ 2017-18 մրցաշրջանում Սուբելդիան անցկացրեց 30 հանդիպում՝ դառնալով 1 գոլի և 2 գոլային փոխանցման հեղինակ։
2018 թվականի հունիսի 29-ին Սուբելդիան երկարաձգեց իր պայմանագիրը Ռեալ Սոսիեդադի հետ մինչև 2024 թվականը։ 2019 թվականի հունվարի 17-ին նա գոլ խփեց Իսպանիայի գավաթի 1/8 եզրափակչի Բետիսի դեմ խաղում, իսկ հանդիպումն ավարտվեց 2-2 հաշվով։


== Միջազգային կարիերա ==
Սուբելդիան ներկայացրել է Իսպանիան մինչև 18 և մինչև 21 տարեկանների երիտասարդական հավաքականներում։


== Կարիերայի վիճակագրություն ==


=== Ակումբային վիճակագրություն ===
2019 թվականի փետրվարի 17-ի դրությամբ


== Ծանոթագրություններ ==


== Արտաքին հղումներ ==
Սուբելդիայի պաշտոնական Ինստագրամի էջը
Սուբելդիան transfermarkt-ում
Սուբելդիան soccerbase.com-ում
Սուբելդիան WhoScored.com կայքում
Սուբելդիան Ռեալ Սոսիեդադի պաշտոնական կայքում
Սուբելդիան Լա Լիգայի պաշտոնական կայքում
Սուբելդիան ՈՒԵՖԱ-ի պաշտոնական կայքում
Գովորուխա (Մոլոմայի վտակ)

Գովորուխա (ռուս.՝ Говоруха), գետ Ռուսաստանում, հոսում է Կոտելնիչսկի շրջանում, Կիրովի մարզում։ Գետաբերանը տեղակայված է Մոլոմա գետի աջ ափին՝ 45 կմ հեռավորության վրա։ Գետի երկարությունը 10 կմ է։
Գետի ակունքը գտնվում է Կորմինցի բնակավայրում, Կոտելնիչայից 27 կմ դեպի հյուսիս։ Գետը հոսում է անմարդաբնակ անտառի հյուսիս-արևելյան մասում։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Կամսկի ավազանային շրջանին, գետի ջրատնտեսային տեղամասը՝ Վյատկա, գետի ենթաավազանը՝ Վյատկա։ Գետի ավազանը՝ Կամա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 10010300312111100035973
Հիդրոլոգիական ուսումնասիրությունների կոդը - 111103597
Ավազանի կոդը - 10.01.03.003
Հիդրոլոգիական ուսումնասիրությունների հատորի համարը - 11
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Եվդոկիա (ֆիլմ, 1961)

«Եվդոկիա» (ռուս.՝ «Евдокия»), 1961 թվականի խորհրդային մելոդրամա, որը Վերա Պանովայի համանուն վիպակի հիման վրա նկարահանել է Տատյանա Լիոզնովան։


== Սյուժե ==
Գավառական քաղաքի ծայրամասում ապրում են Եվդոկիմը և Եվդոկիան՝ դաստիարակելով որդեգրյալ երեխաների։ Եվդոկիմն աշխատում է գործարանում, Եվդոկիան տնային տնտեսուհի է։ Ընտանիքը կարծես թե ապրում է բարենպաստ պայմաններում ու երջանիկ է։ Սակայն խնդիրն այն է, որ Եվդոկիան չի կարող մոռանալ իր պատանեկան սերը։ Եվդոկիմը չի կարող հանդուրժել դա և Եվդոկիային առաջարկում է հեռանալ, իսկ ինքը կմնա երեխաների հետ։ Բայց այս բոլոր հակասությունները չեղարկում է երեխաների և միմյանց հանդեպ փոխադարձ սերը։


== Դերերում ==


== Նկարահանող խումբ ==
Ռեժիսոր՝ Տատյանա Լիոզնովա
Սցենարիստ՝ Վերա Պանովա
Օպերատորներ՝ Պյոտր Կատաև և Ժոզեֆ Մարտով
Կոմպոզիտոր՝ Լեոնիդ Աֆանասև
Նկարիչներ՝ Ալեքսանդր Վագիչև և Բորիս Դուլենկով


== Ծանոթագրություններ ==


== Արտաքին հղումներ ==
«Եվդոկիա» ֆիլմը «Энциклопедия отечественного кино» կայքում
Արիտցո

Արիտցո (իտալերեն՝ Aritzo), քաղաք Իտալիայում, գտնվում է Սարդինիա մարզի Նուորո գավառում։
Բնակչությունը 1544 մարդ, բնակչության խտությունը՝ 20 մարդ/կմ², զբաղեցրած տարածքը՝ 75.6 կմ²։
Փոստային ինդեքս՝ 8030, հեռախոսային կոդ՝ 00784։
Սովը

Սովը (նորվ.՝ Sult), նորվեգացի գրող Կնուտ Համսունի վեպն է, որը տպագրվել է 1890 թվականին։ 1888 թվականին գրքի որոշ հատվածներ տպագրվել են դանիական «Նոր աշխարհ» ամսագրում։ Վեպը համարվում է 20-րդ դարի գալուստ ավետող վեպերից, և բացի այդ համարվում է առաջին հոգեբանական վեպը գրականության նորագույն շրջանում։ Գրքի հիման վրա նկարահանվել են երկու ֆիլմեր։ Առաջինը 1966 թվականին, իսկ երկրորդը 2001 թվականին։


== Սյուժե ==
Պատմողը ապրում է խղճուկ ձեղնահարկում։ Նրան տանջում է մշտական սովը։ Սկսնակ գրողը փորձում է գումար վաստակել հոդվածներ և ակնարկներ գրելով, սակայն խմբագրությունների վճարած գումարները չեն բավարարում։ 
Նա միշտ սրտխառնուք և գլխապտույտ է զգում։ Ցերեկները անցկացնում է զբոսայգում, որտեղ մտածում է գրելիք նյութի մասին։ Ամեն բան գրավադրել է՝ տան իրերը և գրքերը։ Սովը տանջում է անդադար և նա ծամում է փայտիկի կտորը, կամ բաճկոնից կտրված կոճակը։ Գետնից վերցնում է նարնջի կճեպը և փորձում է դանով հագեցնել իր սովը։ Փորձում է առևտրականի մոտ հաշվապահի աշխատանքի անցնել, սակայն չի հաջողվում։ Հերոսին թվում է, թե Աստված որոշել է կործանել իրեն։ Վարձը վճարելու գումար չկա, վտանգ կա հայտնվելու փողոցում։ Գիշերը 15 էջանոց հոդված է գրում, սակայն հոնորարը երկար չի դիմանում նրա ձեռքին։ Տանտիրուհին առաջարկում է նրան ուրիշ բնակարան գտնել և հերոսը գիշերն անցկացնում է անտառում։
Սովից գրեթե ուշաթափության վիճակի հասած հերոսը որոշում է մտնել հացի խանութ և ուտելիք խնդրել։ Հետո մսագործից ոսկոր է խնդրում, իբրև թե շան համար է և արտասվելով կրծում է այն։ Մի գիշեր էլ ինքնակամ անց է կացնում ոստիկանատանը։
Մտածում է, որ կարող էր առանց մտածելու յուրացնել որևէ դպրոցական աղջկա թղթապանակը։
Փողոցում բախվում է թերթի խմբագիրներից մեկին, որը գթասրտորեն տալիս է նրան գալիք հոնորարի մի մասը։ Կարողանում է խղճուկ բնակարան վարձել։ Մոմ է գնում որպեսզի աշխատի գիշերով։ Վաճառողը ավել գումար է վերադարձնում նրան։ Ուրախացած վերցնում է, սակայն հետո տանջվելով խղճի խայթից, տալիս է այն մի անցորդ կնոջ։ 
Մի օր զբոսայգում քարշ է գալիս երկու երիտասարդ կանանց ետևից. պահում է իրեն լկտի և հիմար ձևով։ Սակայն այդ պատմությունը շարունակություն է ստանում։ Ապագա վեպի մասին երևակայական մտքերը տանում են հեռու, և նա անծանոթուհուն կնքում է Իլայալի անունով։
Նորից սկսվում է սովահար կյանքը։ Նորից ինքամփոփություն և անբավարարություն։
Որոշելով, որ կյանքը պետք է արմատապես փոխել՝ հերոսը գրանցվում է նավի վրա որպես նավաստի։


== Մեջբերումներ ==
Անտանելի է մտածել, որ մեկը թիկունքից հետևում է քեզ։
Սեփական բանականությունից մարդուն օգտվելու համար անհրաժեշտ է ինքնավստահություն ու հանգիստ։
Գիտակցությունը, որ մնացել եմ ազնիվ, իրավունք էր տալիս գլուխս բարձր պահել։ Ես լի էի այն սքանչելի զգացումով, որ ամուր կամք ունեմ։
Սովից մարդ կարող է սատանա, կենդանի հրեշ դառնալ։
Ես նաև պիտի գնահատել իմանամ։


== Ծանոթագրություններ ==


== Արտաքին հղումներ ==
Սովը յուփաբում Archived 2016-03-04 at the Wayback Machine.
Սովը
Arrows A3

Բոլիդ Arrows A3 (անգլ.՝ Arrows A3), մրցարշավային ավտոմեքենան է։ Ստեղծված է Ֆորմուլա 1 դասի աշխարհի չեմպիոնատների մրցավազքերին մասնակցելու համար։ Նախագծվել և ստեղծվել է 1980 թվականի մրցարշավին մասնակցելու համար։


== Ծանոթագրություններ ==
Կարկանի

Կարկանի (ֆր.՝ Carcagny), համայնք Ֆրանսիայի Ստորին Նորմանդիա մարզի Կալվադոս գավառում։
Բնակչությունը 2008 թվականի դրությամբ կազմում է 282 մարդ, բնակչության խտությունը` 67.95 մարդ/կմ²։ Բնակավայրը զբաղեցնում է 4.15 կմ² տարածք։


== Աշխարհագրություն ==
Գտնվում է Փարիզ քաղաքից 230 կմ արևմուտք, Կան քաղաքից` 20 կմ արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 201 աշխատունակ (15-64 տարեկան)  բնակիչ, որոնցից ակտիվ էին 158-ը, իսկ ոչ ակտիվները` 43։ Ակտիվության ցուցանիշը կազմում է 78,6 %։ 158 աշխատունակ մարդկանցից աշխատել է 140 անձ (74 տղամարդ և 66 կին)։ Գործազուրկ են եղել 18 անձ (11 տղամարդ և 7 կին)։ 43 անաշխատունակներից 17-ը եղել են աշակերտներ կամ ուսանողներ, 17-ը` թոշակառուներ, իսկ 9-ը չեն աշխատել տարբեր պատճառներով։


== Տես նաև ==
Կալվադոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Նյոյի Սեն Ֆրոն

Նյոյի Սեն ֆրոն (ֆր.՝ Neuilly-Saint-Front), համայնք Ֆրանսիայում, գտնվում է Պիկարդիայի մարզում՝ Էնա գավառում։ Մտնում է Վիլեր Կոտրե կանտոնի կազմի մեջ։ Համայնքի շրջանը Շատո Տերի է։ Տեղակայված է Շատո Տերիից 21 կմ դեպի հյուսիս-արևմուտք, Սուասոնից՝ 30 կմ դեպի հարավ A4 Էստ ավտոմայրուղուց հեռու է 17 կմ։
2011 թվականի տվյալներով՝ բնակչությունը կազմում է 2166 մարդ։


== Տեսարժան վայրեր ==
Ռեմի և Ֆրոնտ սրբերի եկեղեցի, XII-XVI դարեր, պատմական հուշարձան


== Տնտեսություն ==
Բնակչության զբաղվածությնն ըստ ոլորտների

գեղատնտեսություն — 3,0 %
սրդյունաբերություն — 20,2 %
շինարարություն — 5,3 %
առևտուր, տրանսպորտ և սպասարկման ոլորտ — 32,6 %
պետական և մունիցիվալ ծառայություններ — 38,9 %գործզզրկության մակարդակը (2011 թվական)՝ 14,8 % (Ֆրանսիայում այն կազմել է 12,8 %, Էնայի գավառում՝ 15,9 %)։
Միջին տարեկան եկամուտը 1 մարդու հաշվով (2009 թվական) կազմել է 19 356 եվրո (Ֆրանսիայում այն կազմել է 25 140 եվրո, Էնայի գավառում՝ 21 148)։
2010 թվականին համայնքի 1353 աշխատունակ (15-64 տարեկան) բնակիչներից 992-ը տնտեսապես ակտիվ էին, 361-ը՝ ոչ ակտիվ (ակտիվության ցուցանիշը կազմել 73,3%, 1999 թվականին եղել է 70,6%)։ 992 տնտեսապես ակտիվ բնակիչներից աշխատում էին 844-ը (450 տղամարդ և 394 կին), գործազուրկ էին 148-ից (74 տղամարդ և 74 կին)։ 361 տնտեսապես ոչ ակտիվ բնակիչներից 105-ը եղել են աշակերտներ կամ ուսանողներ, 133-ը՝ թոշակառուներ, 123-ը տնտեսապես ոչ ակտիվ էին այլ պատճառներով։


== Ժովրդագրություն ==
Բնակչության թվաքանակի փոփոխություն, մարդ


== Արտաքին հղումներ ==
Ֆրանսիայի շրջանների ցանկ


== Ծանոթագրություն ==


== Արտաքին հղումներ ==
Վիճակագրության ազգային ինստիտուտ
2014 թվականի տեղական ինքնակառավարման ընտրությունների արդյունքներ
Հալմահերա

Հալմահերա (ուստար. Ջայլոլո, Ջիլոլո,, Հալմահերա , Հալմահեյրա) (ինդոն.՝ Pulau Halmahera), կղզի Մալայան կղզեխմբում, Մոլուքյան կղզիներից ամենամեծը, պատկանում է Ինդոնեզիային:


== Ստուգաբանություն ==
Կղզու անունը ծագել է մալայերեն լեզուներից, թարգմանության մեջ նշանակում է մեծ երկիր։ Կղզու անվանումը տվել են մերձակա կղզիների բնակիչները, որոնք փոքր են տվյալ կղզու համեմատ։


== Աշխարհագրություն ==

Տարածքը 17,780 կմ² է։ Պատկանում է հյուսիսային Մոլլուքյան կղզիներին:Վարչականորեն նշանակված է Հյուսիսային Մոլլուքա նահանգում։ Կղզու ռելիեֆը լեռնային է (բարձրությունը՝ մինչև 1560 մ - ակտիվ հրաբուխ Գամկոնորա)։ Կղզին գտնվում է նաև հյուսիսում գտնվող ակտիվ հրաբուխներ Դուկոնոն և կղզու հյուսիսարևմտյան մասում գտնվող Իբուն։
Կլիման Հասարակածային է։ Ողջ տարվա ընթացքում ափի ջերմաստիճանը 25-28 °C է, տեղումները տարեկան 2000-3000 մմ են։ Մշտադալար անտառներ։


== Պատմություն ==
Նոսրաբնակ Հալմահերայի բարեկեցությունը երկար ժամանակ կախված էր Թեռնատե կղզիներից և արևմուտքում գտնվող Թիդորե կղզիներից։ Այս կղզիներում ազդեցիկ թագավորություններ գոյություն ունեին մինչև հոլանդական Օստ-հնդկական ըկերության գալուստը, որը գաղութացրեց ամբողջ կղզեխումբը։
Երկրորդ համաշխարհային պատերազմի տարիներին Ճապոնիայի ռազմական բազան գտնվում էր Հալմահերի վրա։
1999- 2000 -ական թվականներին Հալմահերում բռնի բախումներ տեղի ունեցան քրիստոնյաների և մահմեդականների միջև։ Հազարավոր մարդիկ մահացել են կրոնական բախման արդյունքում։


== Բնակչություն ==

Բնակչությունը (1995 թվականին) 162 728 բնակիչ։ Բնակչությունը մոտավորապես հավասարապես բաժանված է մուսուլմանների և քրիստոնյաների (ըստ այլ աղբյուրների՝ մուսուլմաններ 80% -ը և քրիստոնյաներ 20% -ը)։
Բնիկ ժողովուրդը խոսում է պապուասյան (Հյուսիսային Հալմահերի լեզուներ) և ավստոնեզիական լեզուներով (Հարավաֆիկյան լեզուներ)


== Տնտեսություն ==
Արևադարձային գյուղատնտեսություն, կոկոսյան արմավենու տնկադաշտ։ Ոսկու, նիկելի և կոբալտի արդյունահանում։


== Գրականություն ==
Джайло́ло (Хальмахера) // Демосфен — Докембрий. — М. : Советская энциклопедия, 1952. — С. 200. — (Большая советская энциклопедия : [в 51 т.] / гл. ред. Б. А. Введенский ; 1949—1958, т. 14):


== Ծանոթագրություններ ==